**A CSSP-NEPZENE-2018-0282 azonosító számú pályázat**

**EMET-2019-208536 számú szakmai beszámolója.**

A csökkentett támogatású pályázati programunkban 2 fő részére terveztünk Kóta szakmai továbbképzést. Az egy hetes program lehetővé tette, hogy a népdalkör művészeti vezetője, és vezető citerása népzenei szakmai napokon vegyen részt Örkényben. Mind kettőjük képzése folyamatos, szükséges ahhoz, hogy népdalkörünk a magas színvonalú szakmai elvárásoknak megfelelően működjön. A káder utánpótlás érdekében Romhányi István vezető citerás az Örkényi Csutorás Nemzetközi Népzenei táborban 2018-ban kezdte meg a Népdalkör vezetői tanfolyamot. 2019-ben vizsgázik. A támogatott egy hetes továbbképzés a vizsgára való felkészülését segítette.

15 éves működésünk alatt a férfi tagjaink eredeti Hortobágyi csikós, gulyás, juhász népviseleti ruhái elhasználódtak: 4 db csikós, 5 db gulyás és 2 db juhász ruhát tudtunk varratni. (fotó)

A hölgyek fellépő ruhájának kiegészítéséhez 15 db női vállkendőt készítettünk. Ez a szabadban lévő fellépésekhez szükséges. (fotó)

2 hölgy alapító tagunk számára a régi kopott helyett új karakter cipőt tudtunk vásárolni. 2 férfi tagunk új fellépő csizmát kapott.

15. Jubileumunkra a második népzenei Cd-nk hangfelvétele, a Cd master elkészült. A sokszorosítást teljességében egyéb forrásból tudjuk készíteni.

2018. október 16-án különjáratú autóbusszal el tudtunk utazni a Délvidéki Csókára. A II. Rákóczi Ferenc Magyar Művelődési Egyesület által rendezett 6. Magyar Nemzeti Népdalkórus Fesztiválra, amely KÓTA Aranypáva Térségi, Országos Népzenei minősítő alkalma is volt.

Népdalkörünk élt a minősülés lehetőségével: Arany Páva elismerést és Olsvai Imre díjat kaptunk. lásd: www.toronepdalkor.hu honlapunkon.

a délelőtti program a Püspökladányi Karacs Ferenc múzeum és az általunk gondozott hangszervarázs-Generációs élményhíd Birinyi gyűjtemény hangszereiből vándorkiállítás megnyitójával kezdődött. Zenés köszöntőt tartott Birinyi József népzenekutató, hangszeres előadó és együttesünk a Törő Gábor Hagyományőrző Népdalkör. ((újságcikk, meghívó)

A Püspökladány-Csóka oda vissza út útiköltségének 72 %-át tudtuk a pályázati támogatásból finanszírozni.

A csökkentett támogatás ellenére is nagyon örültünk pályázatunk méltányos elbírálásának. Egyesületünk számlájára a támogatás leutalása 2018. 12. 11-én történt. Ez bizonyos mértékben meghatározta projektünk megvalósításának ütemtervét. A pályázati célban megjelölt Jubileumi Nemzetközi Népzenei Koncertünk új időpontját 2019. október 26-ára jelöltük ki, mivel anyagi forrásaink akkorra lesznek biztosítva. 2 fő Kóta szakmai továbbképzését a 33. Csutorás Nemzetközi Népzenei és Néptánctárborba terveztük. A tábor 2018. 08.05-től 2018. 08. 12-ig tartott. Anyagi fedezet hiányában nem tudtuk ebben az időpontban finanszírozni, ezért 2019.06.17-től 2019. 06.22-ig nyílt erre lehetőségünk Örkényben, a Kóta szakmai napokon. Felbecsülhetetlen érték számunkra, hogy megalakulásunk 15. évében sikerült népviseleti ruháink és tartozékaink teljes cseréje, a régiek helyett újak beszerzése. 15. Jubileumi Népzeni Cd-ken 10 népdalcsokor és egy Püspökladányi népdal lesz hallható. A hangfelvételek 2019. február 21-én és március 30-án készültek a Püspökladányi Dorogi Márton Művelődési Központ tagintézmény színháztermében Birinyi József népzenekutató producer zenei rendezésével. (fotó)

A pályázati támogatásból teljeskörűen finanszírozni tudtuk a hangfelvételt és a Cd master elkészítését. A sokszorosítás további finanszírozására lehetőségünk nyílt a Széchenyi 2020 keretében Püspökladányt érintően TOP CLLD helyi pályázatban.

Új népzenei Cd-nk, saját népzeni dialektusunk iránti tiszteletünk jeléül "Hortobágynak széles vize"... címen jelenik meg. (fotó)

Jubileumi koncertünk alkalmával 2019. 10.26-án mutatjuk be és eredeti terveinknek megfelelően ajándékozzuk. Hangszervarázs vándorkiállításunkat az eredeti pályázatban Örkénybe terveztük a 33. Csutorás Nemzetközi Népzenei és Néptánctárborba.

A különjáratú autóbuszos utazási költségünket helyi és Hajdú-Bihar megyei pályázati támogatásokból tudtuk finanszírozni. A hangszervarázs vándorkiállítás következő állomása a Délvidéki Csókán a 6. Magyar Nemzeti Népdalkórus Fesztivál alkalmából volt. Mindezek figyelembe vételével jelen pályázatunk módosításakor a különjáratú autóbuszos utazásunk költségét ehhez kapcsolódóan terveztük és valósítottuk meg.

Püspökladány, 2019. július 30.

Hadházi Andrásné

egyesületi elnök